อนุชศรา หมายเจริญ

อนุชศรา หมายเจริญ (ชื่อเล่น: เอ๋; 14 กุมภาพันธ์ พ.ศ. 2529 — ) เป็นนักกีฬาฟุตบอลหญิงทีมชาติไทยแข้งสาวไทย แซงเหงียนคว้าทองซีเกมส์ - Sport - Manager Online จากการที่เธอถนัดซ้าย รวมถึงเป็นนักฟุตบอลหญิงที่มีความเร็วอยู่ในระดับต้นของประเทศ เธอจึงมักได้รับเลือกให้ทำหน้าที่ในตำแหน่งปีกซ้ายในอันดับต้น ๆ ของทีม

นอกจากนี้ อนุชศราเป็นหนึ่งในนักฟุตบอลหญิงทีมชาติไทย ผู้มีส่วนช่วยให้ทีมได้รับรางวัลเหรียญทองจากการแข่งฟุตบอลในซีเกมส์ 2013 ที่ประเทศพม่าแข้งสาวไทยฝันไปบอลโลก ฟุตซอลหาแข้งลุยถ้วยเอเชีย - กรุงเทพธุรกิจ รวมถึงเป็นผู้ยิงประตูได้มากที่สุดของการแข่งขันครั้งดังกล่าว

 ประวัติ 
อนุชศรา หมายเจริญ มีภูมิลำเนาเดิมอยู่ที่จังหวัดสุรินทร์ ซึ่งเธอเคยเป็นนักกีฬาตะกร้อมาก่อน จากการที่เธอมีทักษะในการเล่นกีฬาได้หลายชนิด โดยเฉพาะอย่างยิ่งฟุตบอล ผู้ฝึกสอนตะกร้อของเธอเห็นแววจึงแนะนำให้เธอรับการคัดเข้าศึกษาต่อที่โรงเรียนกีฬาขอนแก่นในโควตานักฟุตบอลหญิง กระทั่งเธอได้รับเลือก และเข้าสู่เส้นทางฟุตบอลนับจากนั้น

จากนั้น อนุชศราก็ได้รับการทาบทามจากอาจารย์ชนะ ยอดปรางค์ ซึ่งเป็นผู้ฝึกสอนฟุตบอลหญิงทีมชาติไทยให้เข้าร่วมทีม โดยเธอได้ทำหน้าที่รับใช้ชาติตั้งแต่ระดับเยาวชนจนมาถึงชุดใหญ่ และเป็นนักฟุตบอลหลักของทีมมาโดยตลอด ในเดือนกันยายน พ.ศ. 2556 อนุชศราได้รับเลือกให้เป็นหนึ่งในนักฟุตบอลหญิงทีมชาติไทย เข้าร่วมแข่งขันฟุตบอลหญิงชิงแชมป์อาเซียน 2013 ที่จัดขึ้น ณ ประเทศพม่ามาดามแป้ง ส่งโผ 20 แข้งสาวไทยชุดสู้ศึกชิงแชมป์อาเซียน

วันที่ 17 ตุลาคม พ.ศ. 2556 ในการแข่งขันระหว่างฟุตบอลหญิงทีมชาติไทย กับทีมเยาวชนไทยเบฟ ซึ่งเป็นนัดอุ่นเครื่องก่อนการแข่งซีเกมส์ 2013 อนุชศรา หมายเจริญ ได้เป็นผู้ทำประตูแรกให้แก่ทีม และในการแข่งฟุตบอลในซีเกมส์ 2013 ที่ประเทศพม่า รอบชิงชนะเลิศ อนุชศราได้เป็นหนึ่งในผู้เล่นตัวจริงของฟุตบอลหญิงทีมชาติไทย ซึ่งเธอเป็นหนึ่งในผู้ทำประตูเมื่อครั้งที่พบกับทีมชาติเวียดนาม โดยในนัดดังกล่าว ทีมชาติไทยเป็นฝ่ายชนะที่ 2-1 ประตูแข้งสาวไทยคว้าทองพลิกชนะเวียดนาม 2-1 : กีฬา : ข่าวทั่วไป : คมชัดลึก และทีมของเธอได้รับรางวัลเหรียญทอง

 เกียรติประวัติ 
 เหรียญทอง เหรียญทอง ซีเกมส์ 2007 จังหวัดนครราชสีมา ประเทศไทย
 เหรียญทอง เหรียญทอง ซีเกมส์ 2013 มัณฑะเลย์ ประเทศพม่า′แข้งสาวไทย′ทำได้! แซงดับ′เวียดนาม′ซิวทองซีเกมส์สมัย 5 : มติชน

 รางวัลที่ได้รับ 
 รางวัลดาวซัลโวประจำรายการ - ฟุตบอลในซีเกมส์ 2013 ที่มัณฑะเลย์ ประเทศพม่าที่สุดของที่สุดฟุตบอลหญิงซีเกมส์ 2013 -ซีเกมส์ สยามกีฬา

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๗ , เล่ม ๑๓๒ ตอนที่ ๑ ข หน้า ๓๔, ๙ มกราคม ๒๕๕๘
 อ้างอิง 

 แหล่งข้อมูลอื่น 


หมวดหมู่:นักฟุตบอลหญิงทีมชาติไทย
หมวดหมู่:นักฟุตบอลหญิงชาวไทย
หมวดหมู่:กองกลางฟุตบอล
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักฟุตบอลจากจังหวัดสุรินทร์
หมวดหมู่:ผู้เล่นในฟุตบอลโลกหญิง 2015